Luettelo televisiosarjan Pako jaksoista
Jaksot > Ensimmäinen tuotantokausi

| # | Nimi | Käsikirjoittaja | Ohjaaja | Esityspäivämäärä | Tuotantokoodi |
| --- | --- | --- | --- | --- | --- |
| 1 | ”Pakosuunnitelma” (engl. Pilot) | Paul Scheuring | Brett Ratner | 29. elokuuta 2005 | 1AKJ79 |
Michael Scofield aikoo hankkiutua vankilaan ryöstämällä pankin ja antautumalla poliiseille, sillä hänen veljensä, Lincoln Burrows kertoo, että hänet on lavastettu murhaan. Vankilassa Michael näyttää veljellensä koko vartalonsa peittävän tatuoinnin, jonka avulla he aikovat paeta vankilasta.
| 2 | ”Allen Schweitzer” (Allen) | Paul Scheuring | Michael Watkins | 29. elokuuta 2005 | 1AKJ01 |
Vankien välille on tulossa rotumellakka, kun samaan aikaan Lincolnin entinen tyttöystävä Veronica Donovan alkaa etsiä johtolankoja, jotka osoittaisivat ettei Lincoln ole tappanut Terrence Steadmania.
| 3 | ”Uskollisuuskoe” (Cell Test) | Michael Pavone | Brad Turner | 5. syyskuuta 2005 | 1AKJ02 |
Michael testaa hänen sellikaveriaan, Fernando Sucrea, pystyykö hän pitämään pakosuunnitelman salassa jos hän kertoo sen hänelle. T-Bag tahtoo kostaa Michaelille Maytagin kuoleman ja Abruzzi yrittää saada Michaelin kertomaan Fibonaccin sijainnin.
| 4 | ”Alkemisti” (Cute Poison) | Matt Olmstead | Matt Earl Beesley | 12. syyskuuta 2005 | 1AKJ03 |
Michael jatkaa paon työstämistä, vaikka hänen uusisellikaverinsa Haywire on saamassa suunnitelmaa selville. Kun Sucre kuulee, että hänen serkkunsa Hector on vienyt hänen tyttöystävänsä kertoen, että Sucre tapailee muita naisia, hän päättää myös paeta. Michaelin ansiosta Sucre palaa takaisin hänen selliinsä.
| 5 | ”Tie vapauteen” (English, Fitz or Percy) | Zack Estrin | Randall Zisk | 19. syyskuuta 2005 | 1AKJ04 |
Kun agentit Kellerman ja Hale saavat selville, että Michael on sukua Lincolnille, he pyytävät vankilanjohtaja Henry Popea siirtämään hänet toiseen vankilaan. Michael pyytää muitakin ihmisiä auttamaan pakoreitin kaivamisessa.
| 6 | ”Paholaisen kasvot” (Riots, Drills and the Devil: Part 1) | Nick Santora | Robert Mandel | 26. syyskuuta 2005 | 1AKJ05 |
Vankilassa syttyy mellakka ja Michael yrittää sekasorron keskellä hankkia aikaa kaivamiseen. T-Bag liittyy pakoryhmään löydettyään reiän ja mellakka uhkaa Lincolnin ja Saran henkeä.
| 7 | ”Pimeyden ytimessä” (Riots, Drills and the Devil: Part 2) | Karyn Usher | Vern Gillum | 3. lokakuuta 2005 | 1AKJ06 |
Michael vaarantaa henkensä ja pakosuunnitelman pelastaakseen Saran. Lincolnin on taisteltava hengestään salamurhaajaa vastaan. Nick Savrinn ja Veronica seuraavat johtolankaa Washingtoniin.
| 8 | ”Koston aika” (The Old Head) | Monica Macer | Jace Alexander | 24. lokakuuta 2005 | 1AKJ07 |
Vankilan henkilökunta alkaa selvittää mellakassa kuolleen vartijan murhaa. Michael yrittää saada Westmorelandin mukaan pakosuunnitelmaan päästäkseen kaivamaan vartijoiden taukohuoneeseen. Nick ja Veronica vastaanottavat tappouhkauksia.
| 9 | ”Hylkiö” (Tweener) | Paul Scheuring | Matt Earl Beesley | 31. lokakuuta 2005 | 1AKJ08 |
Michael yrittää suojella nuorta vankia T-Bagin ahdistelulta. Abruzzi joutuu vaikeuksiin ja pako vaarantuu. C-Note alkaa epäillä Michaelin outoa käyttäytymistä ja alkaa tutkia asiaa.
| 10 | ”Valheiden verkko” (Sleight of Hand) | Nick Santora | Dwight H. Little | 7. marraskuuta 2005 | 1AKJ09 |
Päästäkseen takaisin Vankilateollisuuden johtoon Abruzzin on pakotettava Michael paljastamaan Fibonaccin olinpaikka. C-Note saa suunnitelman selville ja liittyy pakoon. Nick, Veronica ja LJ pakoilevat valtion agentteja.
| 11 | ”Seitsemän rohkeaa miestä” (And Then There Were 7) | Zack Estrin | Jesús Salvador Treviño | 14. marraskuuta 2005 | 1AKJ10 |
Michael pyytää vaimoaan tuomaan hänelle tietyn esineen tapaamispäivänä. Westmoreland muuttaa mieltään pakenemisesta. Nick, Veronica ja LJ joutuvat agentti Quinnin painostamiksi.
| 12 | ”Yksi liikaa” (Odd Man Out) | Karyn Usher | Bobby Roth | 21. marraskuuta 2005 | 1AKJ11 |
Epäsopu pakenevien keskuudessa paisuu, kun he huomaavat että heitä on yksi liikaa. Michael tekee viime hetken valmisteluja pakoa varten. Veronica saa apua tuntemattomalta ystävältä.
| 13 | ”Rengas kiristyy” (End of the Tunnel) | Paul Scheuring | Sanford Bookstaver | 28. marraskuuta 2005 | 1AKJ12 |
Ryhmä valmistautuu illan pakoon, mutta Michael voi joutua jättämään veljensä, joka on heitetty eristysselliin. Veronica esiintyy televisiossa ja yrittää paljastaa salaliiton julkisesti.
| 14 | ”Rottajahti” (The Rat) | Paul Scheuring | Sanford Bookstaver | 28. marraskuuta 2005 | 1AKJ13 |
Pakoyrityksen epäonnistuttua Michael yrittää viivyttää tuntien päästä tapahtuvaa teloitusta vahingoittamalla sähkötuolia. Nick ja Veronica nostavat Terrence Steadmanin ruumiin haudasta.
| 15 | ”Epätoivon hetket” (By the Skin & the Teeth) | Matt Olmstead | Kevin Hooks | 20. maaliskuuta 2006 | 1AKJ14 |
Viime hetken puhelu keskeyttää Lincolnin teloituksen. Michaelin on valmisteltava pakosuunnitelma uudelleen. Sucre keksii keinon, jonka avulla Michael voi liikkua vankilan pihalla huomaamattomasti.
| 16 | ”Menneisyyden vangit” (Brother's Keeper) | Zack Estrin | Greg Yaitanes | 3. huhtikuuta 2006 | 1AKJ15 |
Jakso kertoo ajasta kolme vuotta ennen Lincolnin vangitsemista. Jaksoon sisältyy tarinoita eri hahmojen menneisyydestä ennen heidän joutumistaan Fox Riveriin.
| 17 | ”Kuin mielipuoli” (J-Cat) | Karyn Usher | Guy Ferland | 10. huhtikuuta 2006 | 1AKJ16 |
Michael ei voi paljastaa vankilanjohtajalle totuutta palovammastaan ja hänet lähetetään eristysselliin. Sucren on varmistettava, ettei pakosuunnitelmaa huomata. Nick, Veronica ja LJ palaavat paikkaan, jossa Quinn uhkasi heitä ja LJ päättää kostaa äitinsä murhan.
| 18 | ”Huijarit” (Bluff) | Nick Santora ja Karyn Usher | Jace Alexander | 17. huhtikuuta 2006 | 1AKJ17 |
Michael yrittää saada Haywireä muistamaan tatuointinsa puuttuvaa osaa vankilan psykiatrisella osastolla. Geary huutokauppaa Sucren ja Michaelin sellin eniten tarjoavalle, joten muut pakenevat joutuvat hankkimaan rahaa ostaakseen sen.
| 19 | ”Avain vapauteen” (The Key) | Zack Estrin ja Matt Olmstead | Sergio Mimica Gezzan | 24. huhtikuuta 2006 | 1AKJ18 |
Lincoln selviytyy auto-onnettomuudesta isänsä avustuksella ja saa tietää, miksi hänet lavastettiin murhaajaksi. Michael tarvitsee avaimen sairasosastolle mutta ei pysty varastamaan sitä Saralta. John Abruzzi palaa Fox Riveriin.
| 20 | ”Ei paluuta” (Tonight) | Zack Estrin | Bobby Roth | 1. toukokuuta 2006 | 1AKJ19 |
Bellickin löydettyä reiän, Michael päättää aloittaa paon heti illalla. Ilman aikaa ja vaihtoehtoja, Michael joutuu pyytämään Saralta apua. Tweener liittyy pakoryhmään ja Veronica löytää Montanan Blackfootiin johdattavia todisteita.
| 21 | ”Hetki lyö” (Go) | Matt Olmstead | Dean White | 8. toukokuuta 2006 | 1AKJ20 |
Michael pettää Popen luottamuksen pakottamalla hänet siirtämään Lincolnin sairasosastolle. Sara joutuu päättämään, auttaako Michaelia pakenemaan vai ei. Nick pakotetaan pettämään Veronican, kun Scofield ryhmineen pakenee vankilasta.
| 22 | ”Karkumatkalla” (Flight) | Paul Scheuring | Kevin Hooks | 15. toukokuuta 2006 | 1AKJ21 |
Michael, Lincoln ja kuusi muuta karkuria pakenevat henkensä edestä heidän kintereillään olevaa virkavaltaa. Caroline Reynolds joutuu tekemään törkeän maanpetoksen päästäkseen presidentiksi. Veronica löytää kiistattomia todisteita Lincolnin syyttömyydestä.